লোকসভা নিৰ্বাচনৰ তৃতীয় পৰ্য্যায়ৰ ভোটগ্ৰহণত আজি ভোটাধিকাৰ সাব্যস্ত কৰে অসম ৰাজ্যিক বিজেপিৰ সভাপতি ৰঞ্জিত দাসে। ৰাতিপুৱাই দাসে সপৰিয়ালে বৰপেটা ৰ'ডৰ গোপীনাথ বৰদলৈ মেম'ৰিয়েল হাইস্কুলৰ ভোটকেন্দ্ৰত ভোটদান কৰে।
ভোটাধিকাৰ সাব্যস্ত কৰি বিজেপিৰ সভাপতিগৰাকীয়ে অসমত বিজেপি নেতৃত্বাধীন মিত্ৰজোঁটে দহখন আসন দখল কৰিবলৈ সক্ষম হ'ব বুলি দৃঢ়তাৰ কয়। কোকৰাঝাৰ লোকসভা সমষ্টিৰ বাবে ভোটাধিকাৰ সাব্যস্ত কৰে ৰঞ্জিত দাসে।
কোকৰাঝাৰ সমষ্টিৰ প্ৰসংগ উল্লেখ কৰি দাসে কয় যে এইবাৰ সমীকৰণ সম্পুৰ্ণ পৃথক কোকৰাঝাৰ সমষ্টিত নিৰ্দলীয়, কংগ্ৰেছ, চি পি আই এম সকলোৱে প্ৰাৰ্থী দিছে আনহাতে ইয়াত থকা অগপ, বিজেপি আৰু বি পি এফৰ ভোটখিনিৰ কোনোধৰণৰ বিভাজন নহয় গতিকে প্ৰমীলা ৰাণী ব্ৰহ্ম যথেষ্ট শক্তিশালী প্ৰাৰ্থী আৰু তেওঁৰ বিজয় নিশ্চিত।
আনহাতে, কোকৰাঝাৰ লোকসভা সমষ্টিৰ বৰ্তমানৰ সাংসদ নৱ কুমাৰ শৰণীয়াই তামুলপুৰত নিজৰ ভোটাধিকাৰ সাব্যস্ত কৰি কয় তেওঁ বড়ো জনসাধাৰণৰ স্বাভিমানৰ বাবে সদায় কাম কৰি যাব। লেতেৰা ৰাজনীতি কৰাৰ বাবে ৰাজনীতিলৈ অহা নাই বুলিও মন্তব্য কৰে শৰণীয়াই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
